stanford-oval/wikipedia huggingface dataset:
Star Wars Jedi: Fallen Order
Pelaaminen > Tarinamuoto

Pelaaja ohjaa Cal Kestistä, joka yrittää selvitä hengissä Galaktisen imperiumin jahdatessa häntä. Pelin edetessä pelaajalle esitellään Tähtien sota -universumista ennestään tuntemattomia planeettoja, mutta myös tuttuja, kuten Kashyyyk ja Dathomir. Pelaajalle esitellään myös uusia hahmoja, kuten entinen jediritari Cere Junda, josta tulee Cal Kestisin mentori.
Pelimekaniikka on tyypillinen toimintaseikkailupelille; se on suunniteltu niin, että pelaaja hyppää tilanteeseen ja peittoaa vastustajansa valomiekalla ja jedivoimilla, eikä esimerkiksi hiivi paikalle ja välttele taistelua. Pelaajalle ei ole suotu mahdollisuutta pelata voiman pimeällä puolella. Jedivoimilla voidaan tehdä pohjiltaan kolmeaa asiaa: hidastaa, työntää ja vetää. Kyvyt aukeavat pelaajan edetessä tarinassa, ja niitä käytetään pelin lukuisten arvoitusten ratkaisemiseen tai vastustajien peittoamiseksi.
Pelaaminen > Creative-muoto

Creative-muodossa pelaaja saa itse tehdä taisteluja ja kustomoida hahmoaan.
Muodossa pelaaja päättää itse, millä planeetalla hän pelaa, ja kuinka paljon vihollisia on. Tämä muoto tuli peliin ilmaisen lisäosan mukana.
Vastaanotto

Metacritic-kerääjäsivustolla pelin PS4-versio sai 79/100 pistettä, ja Xbox One- ja PC-versiot saivat 81/100 pistettä.
IGN:n arvostelussa peli sai arvosanaksi 9/10.
Star Wars: Jedi Fallen Order myi yli 8 miljoonaa kopiota tammikuun 2020 loppuun mennessä, ylittäen Eletronic Artsin odotukset.
Jukka Kihlman

Jukka Kari Tapani Kihlman (s. 15. heinäkuuta 1954 Helsinki) on suomalainen kaupan alan yritysjohtaja, joka on saanut kauppaneuvoksen arvonimen.
Kihlman tuli ylioppilaaksi Riihimäen lyseosta 1974. Hän on suorittanut useita liiketoiminnan kursseja ja koulutuskokonaisuuksia. Kihlman oli IBM:n huoltoteknikko Helsingissä ja Oulussa 1977–1983, Esselten konttoritekniikan myyntivastaava Oulun ja Lapin läänissä 1983–1984, Sampo-yhtiöiden autoliiketarkastaja Oulussa 1984–1989, Oulun Keskus-Auto Oy:n myyntijohtaja 1989–1990 ja Koillismaan Osuuskaupan Sokos-tavaratalopäällikkö vuodesta 1990, hotelli-ravintolalinjan toimialajohtaja vuodesta 1994, kaupallinen johtaja ja toimitusjohtajan varamies vuodesta 1999 ja toimitusjohtaja 2001–2014. Hänellä on myös ollut useita liike-elämän ja muita luottamus- ja asiantuntijatehtäviä. Kauppaneuvoksen arvonimen Kihlman sai 2012.
Kaakkois-Pirkanmaan seutukunta

| Kaakkois-Pirkanmaan seutukunta |
| --- | --- |

 sijainti
Kaakkois-Pirkanmaan seutukunta oli Pirkanmaan maakunnassa sijainnut Suomen seutukunta, joka lakkasi vuoden 2011 alusta. Seutukuntaan kuului perustettaessa neljä kuntaa ja lakkautettaessa kaksi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero oli 062.
Kunnat

| Vaakuna | Kunta |
| --- | --- |
: Kuhmalahti (kunta)
: Pälkäne (kunta)
Historia

1. tammikuuta 1994 seutukuntajako tuli Suomessa voimaan ja Kaakkois-Pirkanmaan seutukuntaan kuuluivat Kuhmalahden, Luopioisten, Pälkäneen ja Sahalahden kunnat.
1. tammikuuta 2005 Sahalahti poistui seutukunnasta yhdistyessään Tampereen seutukuntaan kuuluvan Kangasalan kanssa.
1. tammikuuta 2007 Luopioinen ja Pälkäne yhdistyivät Pälkäneen kunnaksi.
1. tammikuuta 2011 Kuhmalahti liitettiin Tampereen seutukuntaan kuuluvaan Kangasalaan, ja myös Pälkäneen kunta siirtyi Tampereen seutukuntaan, jottei se olisi jäänyt seutukuntansa ainoaksi kunnaksi. Näin Kaakkois-Pirkanmaan seutukunta lakkasi olemasta.
Ihmeotukset ja niiden olinpaikat

| Ihmeotukset ja niiden olinpaikat> Fantastic Beasts and Where to Find Them |
| --- | --- |

Alkuperäisteos
Kirjailija:  Lisko Scamander (J. K. Rowling)
Kuvittaja:  J. K. Rowling
Kansitaiteilija:  Richard Horne
Kieli:  englanti
Kustantaja:  Bloomsbury
Julkaistu:  2001
Sivumäärä:  XXII + 42
ISBN:  0-7475-5466-8
Suomennos
Suomentaja:  Kurvaa Aka (Jaana Kapari)
Kustantaja:  Tammi
Julkaistu:  2001
Sivumäärä:  XXII + 42
ISBN:  951-31-2167-4
Löydä lisää kirjojaKirjallisuuden teemasivulta
Ihmeotukset ja niiden olinpaikat (engl. Fantastic Beasts and Where to Find Them) on vuonna 2001 julkaistu J. K. Rowlingin kirjoittama kirja, joka esiintyy myös Harry Potter -kirjasarjassa Tylypahkan oppikirjana kuvitteellisen Lisko Scamanderin (engl. Newt Scamander) kirjoittamana. Kirjassa esitellään 85 taikamaailman olentolajia ja kerrotaan muun muassa, ”mikä on otus”.
Kirjassa on Albus Dumbledoren esipuhe sekä hauskana erikoisuutena Harryn, Hermionen ja Ronin reunamerkintöjä ja kommentteja eri otuksista. Muodoltaan kirja on hakuteos, ja se sisältää aakkosjärjestyksessä artikkeleita eri ihmeotuksista:
Kirskuristaja (Grindylow)
TM-luokitus: XX
Tätä sarvekasta, vaaleanvihreää vesihenkeä tavataan järvissä kautta Britannian ja Irlannin. Se syö pikkukaloja ja hyökkäilee niin velhojen kuin jästien kimppuun, mutta vedenväen tiedetään kesyttäneen kirskuristajia. Kirskuristajilla on hyvin pitkät sormet, jotka lujasta puristusvoimastaan huolimatta katkeavat helposti.
Kirjan tuotto lahjoitettiin Comic Relief -hyväntekeväisyysjärjestölle. Kirjan suomensi muutkin Harry Potter -sarjan kirjat kääntänyt Jaana Kapari salanimellä Kurvaa Aka.
Englannin kielellä julkaistiin vuonna 2017 laajennettu laitos, jossa esitellään kuusi uutta hirviötä.
Elokuvaversio

Vuoden 2013 lopulla kerrottiin Rowlingin käsikirjoittavan teoksen pohjalta spin-off-elokuvan, joka sijoittuu aikaan 70 vuotta ennen Harry Potter -kirjoja. Päähenkilönä on Lisko Scamander ja tapahtumapaikkana New York. Elokuva oli ensimmäinen viidestä suunnitellusta elokuvasta. Eddie Redmayne valittiin päähenkilö Scamanderin rooliin kesäkuussa 2015. David Heyman, Harry Potter -elokuvien tuottaja, työskenteli tuottajana elokuvasarjassa. Neljän viimeisen Harry Potter -elokuvan ohjaaja, David Yates, ohjasi elokuvasarjan kaikki elokuvat. Ihmeotukset ja niiden olinpaikat sai ensi-iltansa 18. marraskuuta 2016, ja elokuvan Suomen-ensi-ilta oli 23. marraskuuta 2016. Sarjan toinen elokuva, Ihmeotukset: Grindelwaldin rikokset, sai ensi-iltansa 16. marraskuuta 2018 ja se sijoittuu Britanniaan ja Pariisiin.
Sarjan kolmas elokuva Ihmeotukset: Dumbledoren salaisuudet sai ensi-iltansa Suomessa 8. huhtikuuta ja Britanniassa 15. huhtikuuta 2022. Kolmannen elokuvan heikon taloudellisen menestyksen vuoksi neljäs ja viides elokuva peruttiin.
Aiheesta muualla

Comic Relief: Harry's Books (Arkistoitu – Internet Archive) (englanniksi)
J. K. Rowlingin haastattelu kirjoista (englanniksi)
Star Wars Episode I: Racer

| Star Wars: Episode I Racer |
| --- | --- |

Kehittäjä:  LucasArts
Julkaisija:  LucasArts Nintendo (GBC)
Suunnittelija:  Jon Knoles Eric Johnston Brett Tosti
Ohjelmoija:  Eric Johnston Mark Blattel Darren Johnson
Julkaistu:  Microsoft Windows NA 18. toukokuuta 1999 EU 4. kesäkuuta 1999 Nintendo 64 NA 18. toukokuuta 1999 EU 4. kesäkuuta 1999 JP 21. heinäkuuta 1999 Game Boy Color NA joulukuu 1999 EU 17. joulukuuta 1999 Macintosh NA 16. joulukuuta 1999 Dreamcast NA 4. huhtikuuta 2000 EU 4. elokuuta 2000 Nintendo Switch, PlayStation 4 WW 23. kesäkuuta 2020 Xbox One WW 27. lokakuuta 2020
Lajityyppi:  ajopeli
Pelimuoto:  yksinpeli, moninpeli
Ikäluokitus:  ELSPA: 3 ESRB: E  Virheellinen ESRB-arvo PEGI: 3
Alusta:  Microsoft Windows, Nintendo 64, Game Boy Color, Mac OS, Sega Dreamcast, Nintendo Switch, PlayStation 4, Xbox One
Jakelumuoto:  CD, pelimoduuli
Lisää peliartikkeleitaVideopelien teemasivulla
Infobox OK    : 
Star Wars Episode I: Racer on peli, joka sijoittuu Star Wars: Episodi I – Pimeä uhka -elokuvassa esiintyneihin rakettirekikisoihin. Pelissä ajetaan eri planeetoilla ja mukana on kaikki elokuvasta tutut ajajat. Elokuvassa Anakin Skywalkeria näytellyt Jake Lloyd ja Sebulbaa näytellyt Lewis MacLeod uusivat roolinsa pelissä. Peli julkaistiin vuonna 1999 Microsoft Windowsille, Nintendo 64:lle, Game Boy Colorille ja Macintoshille ja vuonna 2000 Dreamcastille. Jatko-osa Star Wars Racer Revenge julkaistiin PlayStation 2:lle vuonna 2002. Alkuperäinen peli julkaistiin uudelleen 23. kesäkuuta 2020 HD-laatuisena Nintendo Switchille ja PlayStation 4:lle ja 27. lokakuuta 2020 Xbox Onelle.
Pelitilat

Seuraavana on lista erilaisista pelityypeistä joita pelissä esiintyy:
Turnaus (Tournament): Varsinainen pelitila. Ajetaan rahasta, jolla voi ostaa osia ja droideja tai saada usia ratoja ja ajokkeja.
Vapaa-ajo (Free Race): Mahdollisuus harjoitella kaikkia avattuja ratoja käyttäen mitä tahansa hankittua ajokkia. Voit myös valita vastustajiesi tason. Tässä tilassa ei kuitenkaan pysty hankkimaan rahaa tai saamaan uusia ratoja tai ajokkeja.
Aika-ajot (Time Attack): Samanlainen kuin vapaa-ajo, mutta tässä ajetaan kelloa vastaan yrittäen ylittää aikaisemmat aikasi.
Kaksinpeli (2 player): Ajetaan toista oikeaa pelaajaa vastaan millä tahansa avatulla radalla. Voit valita tietokonevastusten tason, määrän ja nopeuden.
Osallistujat

Anakin Skywalker
Sebulba
Bozzie Baranta
Aldar Beedo
Dud Bolt
Toy Dampner
Ebe Endocott
Gasgano
Mars Guo
Clegg Holdfast
Neva Kee
Elan Mak
Ody Mandrell
Mawhonic
"Bullseye" Navior
Teemto Pagalies
Slide Paramita
Ben Quadinaros
Jinn Reeso
Boles Roor
Ark "Bumpy" Roose
Wan Sandage
Fud Sang
Ratts Tyerell
Cy Yunga
Rey
Planeetat

Tatooine
Mon Gazza
Ando Prime
Aquilaris
Malastare
Oovo IV
Ord Ibanna
Baroonda
Stanislav Tšistov

| Stanislav Tšistov |
| --- | --- |

Henkilötiedot
Syntynyt: 17. huhtikuuta 1983 (ikä 41) Tšeljabinsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  Cheesy, Chees, Stas
Pelipaikka:  vasen laitahyökkääjä
Maila:  oikea
Pituus:  179 cm
Paino:  88 kg
Pelaajaura
Pääsarjaura:  1999–2018
Seurat:  Avangard Omsk (RSL)   Mighty Ducks of Anaheim/Anaheim Ducks (NHL)   Cincinnati Mighty Ducks (AHL)   Metallurg Magnitogorsk (KHL)   Portland Pirates (AHL)   Boston Bruins (NHL)   Salavat Julajev Ufa (RSL)   Traktor Tšeljabinsk (KHL)   Lokomotiv Jaroslavl (KHL)   Avtomobilist Jekaterinburg (KHL)   HK Spartak Moskova (KHL)   Himik Voskresensk (VHL)   Dinamo Riika (KHL)   Lada Toljatti (VHL)
NHL-varaus:  5. varaus, 2001 Mighty Ducks of Anaheim
Stanislav Mihailovitš Tšistov (ven. Станислав Михайлович Чистов, s. 17. huhtikuuta 1983 Tšeljabinsk, Venäjän SFNT, Neuvostoliitto) on venäläinen entinen jääkiekkoilija, pelipaikaltaan vasen laitahyökkääjä. Svitov pelasi suurimman osan urastaan Venäjällä useassa eri seurassa, mutta myös kolme kautta NHL-liigassa.
Pelaajaura

Tšistov aloitti ammattilaisuransa Avangard Omskissa, jossa pelasi vuodet 1999–2002. Mighty Ducks of Anaheim varasi hänet NHL:ään vuoden 2001 varaustilaisuuden ensimmäisellä kierroksella numerolla viisi.
Kaudella 2001–2002 Tšistov määrättiin suorittamaan asepalvelustaan moskovalaiseen PHK TsSKA Moskovaan ja keräsi lopulta pääsarjatasolla vain yhdeksän ottelua. Tämän episodin jälkeen Tšistov loikkasi Yhdysvaltoihin yhdessä Aleksandr Frolovin kanssa.
Ensimmäisellä NHL-kaudellaan 2002–2003 Tšistov kokosi 30 tehopistettä pelaamassaan 79 runkosarjaottelussa sekä kuusi pistettä 21 pudotuspeliottelussa. Seuraava kausi sujui heikommin ja Tšistov lähetettiin Anaheimin silloiseen AHL-farmiseuraan Cincinnati Mighty Ducksiin, kun runkosarjasta oli pelattu kaksi kolmannesta. Kauden 2004–2005 hän vietti kokonaisuudessaan Cincinnatissa NHL:n oltua työsulussa.
Kaudeksi 2005–2006 Tšistov palasi Venäjälle Metallurg Magnitogorskin joukkueeseen, jossa hän pelasi edelliskausia menestyksekkäämmin vuorotellen Jevgeni Malkinin ja Aleksei Kaigorodovin laiturina. Kesällä 2006 Tšistov siirtyi takaisin NHL:ään ja Anaheimiin solmittuaan seuran kanssa kaksivuotisen sopimuksen. Hän ehti kuitenkin pelata seurassa vain yhden ottelun ennen siirtoaan Boston Bruinsiin marraskuussa 2006.
Tšistov ei pelannut Pohjois-Amerikassa kuin yhden kauden ja palasi Venäjälle jälleen kaudeksi 2007–2008. Hän teki sopimuksen Salavat Julajev Ufan kanssa, mutta pelasi joukkueessa vain yhdeksän ottelua. Avangard Omsk teki sopimuksen Tšistovin kanssa kesällä 2008, mutta hänet kaupattiin ennen kauden alkua Magnitogorskiin vaihdossa varausoikeuteen KHL:n varaustilaisuudessa. Kaudeksi 2011–2012 hän siirtyi Traktor Tšeljabinskiin.
Aiheesta muualla

Stanislav Tšistov The Internet Hockey Databasessa (englanniksi)
Jonas Hamm

| Jonas Hamm |
| --- | --- |

Henkilötiedot
Syntynyt: 2. toukokuuta 1980 (ikä 44) Hampuri, Saksan liittotasavalta
Kansalaisuus:   Saksa/ Suomi
Jonas Henrik Hamm (s. 2. toukokuuta 1980 Hampuri, Saksa) on suomalainen entinen keskimatkojen juoksija. Hänellä on myös Saksan kansalaisuus.
Hamm on voittanut 1 500 metrin juoksun Suomen mestaruuden vuosina 2004, 2005 ja 2007 sekä sijoittunut toiseksi vuosina 2009 ja 2010. 800 metrillä hän sai SM-hopeaa 2010. Sisäratojen Suomen-mestaruuden hän voitti 1 500 metrillä 2011. Saksan-mestaruuskilpailuissa Hamm on voittanut kultaa sisäradoilla 3 000 metrillä vuonna 2011 ja pronssia ulkoradoilla 1 500 metrillä vuosina 2005, 2009 ja 2011.
Arvokilpailuissa Hamm on osallistunut 1 500 metrille Helsingin MM-kisoissa 2005, Göteborgin EM-kilpailuissa 2006 ja Barcelonan EM-kisoissa 2010 karsiutuen joka kerta alkuerissä. Pariisin EM-hallikisoissa 2011 hän osallistui 3 000 metrille, mutta karsiutui tälläkin kertaa alkuerissä.
Virallisissa kilpailuissa Hamm ei ole esiintynyt vuoden 2013 jälkeen.
Henkilökohtaiset ennätykset

800 metriä: 1.47,84 (2004)
1 500 metriä: 3.39,93 (2010)
3 000 metriä: 8.05,37 (2005)
800 metriä: 1.50,39 (2006)
1 500 metriä: 3.44,40 (2006)
maili: 4.04,72 (2004)
3 000 metriä: 8.05,53 (2011)
3 000 metriä (ylipitkä rata): 8.01,94 (2011)
Intia kesäolympialaisissa 2008

Intia osallistui Pekingin kesäolympialaisiin 2008 53 urheilijan voimin. Intian joukkue saavutti kolme mitalia. Vastaavanlaiseen suoritukseen Intian olympiajoukkue ei ollut pystynyt ennen Pekingin kisoja. Abhinav Bindra voitti kultaa 10 m ilmakiväärissä, Vijender Singh voitti pronssia nyrkkeilyn 75 kg sarjassa ja Sushil Kumar saavutti niin ikään pronssia vapaapainin 66 kg sarjassa.
Mitalistit > Kultaa

Abhinav Bindra - Miehet, 10 m ilmakivääri
Mitalistit > Pronssia

Vijender Singh - Miesten nyrkkeily, 75 kg
Sushil Kumar, Miesten vapaapaini, 66 kg
Kaakkois-Sulawesi

| Kaakkois-Sulawesi Sulawesi Tenggara |
| --- | --- |

 Lippu:  Vaakuna
 Sijainti
 Koordinaatit: 3°57′N, 122°30′E 
Valtio:   Indonesia
Hallinto:  
 – Pääkaupunki:  Kendari
Pinta-ala:  38 068 km²
Väkiluku (2010):  2 232 586
 – väestötiheys:  63 as./km²
Kielet:  Indonesia Buton Bugi
Kansat:  Butonit (33%) Bugisit (20%) Tolakit (11%) Munat (7%)
Kaakkois-Sulawesi, indonesiaksi Sulawesi Tenggara, on  Sulawesin saarella sijaitseva Indonesian provinssi. Sen pääkaupunki on Kendari, joka sijaitsee maakunnan muodostavan niemimaan itärannikolla. Niemimaata ympäröivät Bandanmeri idässä ja etelässä ja Boninlahti lännessä. Provinssin väkiluku on 2,2 miljoonaa (2010) ja pinta-ala 38 068 km2. Suurin osa asukkaista on keskittynyt Sulawesin etelärannikolla sijaitsevalle Butonin, sekä Kendariin ja sen ympäristöön.
Kaakkois-Sulawesi on Sulawesin saaren syrjäisimpiä seutuja. Sen kaupungeista ei ole maantieyhteyttä muualle saareen, joten pääasiallisia kulkuyhteyksiä ovat lautat, jotka liikennöivät Boninlahden poikki Watamponesta (Bone) Etelä-Sulawesista Kolakan satamaan.
1600-luvulta 1900-luvun alkupuolelle alue muodosti Butonin sulttaanikunnan (Butung).
Kaakkois-Sulawesin runsaslukuisimmat etniset ryhmät ovat tolakit, bugisit, butonit, munat.
Hallintoalueet

Kaakkois-Sulawesi jakautuu hallinnollisesti kahteen kaupunkiin ja useisiin hallintoalueisiin:
Bombanan hallintoalue (Rumbia)
Butonin hallintoalue (Bau-Bau)
Kolakan hallintoalue (Kolaka)
Pohjois-Kolakan hallintoalue (Lasusua)
Konawen hallintoalue (Unaaha)
Etelä-Konawen hallintoalue (Andolo)
Munan hallintoalue (Raha)
Wakatobi (Wangi-Wangi)
Pohjois-Butonn hallintoalue (Burangga)
Pohjois-Konawen hallintoalue (Wanggudu)
Kendari
Baubau
Aiheesta muualla

Wikimedia Commonsissa on kuvia tai muita tiedostoja aiheesta .
Provincial government of Southeast Sulawesi, sanoo olevansa virallinen sivusto ja sisältää paljon taustatietoa mutta ei ole ammattimaisesti tehty.
| --- | --- |
Sumatra:  Aceh • Pohjois-Sumatra • Länsi-Sumatra • Riau • Riausaaret • Jambi • Etelä-Sumatra • Bangka-Belitung • Bengkulu • Lampung
Jaava:  Jakarta • Banten • Länsi-Jaava • Keski-Jaava • Yogyakarta • Itä-Jaava
Pienet Sundasaaret:  Bali • Läntinen Nusa Tenggara • Itäinen Nusa Tenggara
Kalimantan:  Länsi-Kalimantan • Keski-Kalimantan • Etelä-Kalimantan • Itä-Kalimantan • Pohjois-Kalimantan
Sulawesi:  Pohjois-Sulawesi • Gorontalo • Keski-Sulawesi • Länsi-Sulawesi • Etelä-Sulawesi • Kaakkois-Sulawesi
Molukit:  Molukit • Pohjois-Molukit
Länsi-Uusi-Guinea:  Länsi-Papua • Papua
Jukolan viesti 2025

| Jukolan viesti 2025 |
| --- | --- |
 Mikkeli-Jukola
Kilpailupaikka:   Mikkeli
Ajankohta:  14.–15. kesäkuuta 2025
Järjestävä seura:  Navi
Venlojen viesti
Jukolan viesti
Virallinen sivusto:  Jukolan viesti 2025
 ← 20242026 →
Jukolan viesti 2025 eli Mikkeli-Jukola on 76. Jukolan viesti ja 47. Venlojen viesti. Se järjestetään viikonloppuna 14.–15. kesäkuuta 2025. Edellisen kerran Jukola järjestettiin Mikkelissä vuonna 2009.
Järjestävä seura on Navi.
Kilpailukeskus sijaitsee Suutarisen betonitehtaan tontilla Tikkalassa.
Tapahtuman budjetti on yli kaksi miljoonaa euroa. Mikkelin kaupunki tukee tapahtumaa muun muassa tiloilla ja talkooruokailuilla. Mukana on yli 1 300 talkoolaista. Järjestäjän mukaan Jukolan viesti tuo seudulle 7–10 miljoonaa euroa, joka koostuu pääasiassa majoituksesta ja elämisestä. Tapahtumaan odotetaan 40 000 kävijää.
José Moratón

| Henkilötiedot |
| --- | --- | --- |
Koko nimi: José Moratón Taeño
Syntymäaika: 14. heinäkuuta 1979 (ikä 45)
Syntymäpaikka: Santander, Kantabria, Espanja
Pelipaikka: keskuspuolustaja
Pituus: 186 senttimetriä
Seura
Seura: Salamanca
Junioriseurat
: Racing Santander
Seurat
| Vuodet | Seura | O (M) |
| 1997–2001 1998–2010 2010– | Racing Santander B Racing Santander Salamanca |  188 (4) 0 (0) |
 Seurajoukkueuran tilastot kattavat vain kansalliset sarjat, päivitetty 29. heinäkuuta 2010.
José Moratón Taeño (s. 14. heinäkuuta 1979 Santander, Kantabria, Espanja) on espanjalainen jalkapalloilija. Hän on pelipaikaltaan keskuspuolustaja.
Ura

Moratón on Racing Santanderin kasvatti. Hän teki ensiesiintymisensä edustusjoukkueessa 13. joulukuuta 1998 kotiottelussa Tenerifeä vastaan. Ensiesiintymisestään eteenpäin Moratón on edustanut koko ammattilaisuransa ajan Racingia. Kaudella 2001–2002 hän teki ratkaisevan maalin ottelussa Atlético Madridia vastaan, ja täten Racing varmisti nousunsa maan pääsarjaan seuraavaksi kaudeksi.
Myöhemmin urallaan hän on kuulunut joukkueen kapteenistoon muiden kokeneiden pelaajien kuten Pedro Munitisin ja Pablo Pinillosin kanssa. Kaudella 2006–2007 Moratón ei juuri pelannut, johtuen muutamista loukkaantumisistaan. Seuraavalla kaudella 2007–2008 hän pelasi 18 ottelua. Tuolloin Racing sijoittui lopulta kuudenneksi varmistaen ensimmäistä kertaa historiassaan paikan Uefa-cupin karsintoihin.
Aiheesta muualla

Tilastot BDFutbol -sivustolla
Image Works

| Image Works |
| --- | --- |
Perustettu:  1988
Lakkautettu:  1992
Kotipaikka:  Yhdistynyt kuningaskunta
Toimiala:  videopeliteollisuus
Infobox OKVirheellinen NIMI-arvo: 
Image Works oli brittiläisen Mirrorsoftin videopelien julkaisuun käyttämä nimeke, joka perustettiin vuonna 1988.
Acclaim Entertainment osti Mirrorsoftin vuonna 1992.
Pelit > ZX Spectrum, Amstrad CPC, C64, Amiga

Fernandez Must Die (1988)
Foxx Fights Back (1988)
Passing Shot (1988)
Blasteroids (1989)
Bloodwych (1989)
Back to the Future Part II (1990)
Teenage Mutant Hero Turtles (1990)
Back to the Future Part III (1991)
Cisco Heat (1991)
Predator 2 (1991)
Robozone (1991)
Teenage Mutant Hero Turtles: The Coin-Op! (1991)
Pelit > C64, Amiga

Speedball (1988)
Bombuzal (1988)
Phobia (1989)
Speedball 2: Brutal Deluxe (1990)
First Samurai (1991)
Pelit > Amiga

SkyChase (1988)
Xenon 2 Megablast (1989)
Blade Warrior (1989)
Cadaver (1990)
Flip-it & Magnose: Water Carriers from Mars (1990)
Gravity (1990)
Interphase (1990)
Omnicron Conspiracy (1990)
Brat (1991)
Devious Designs (1991)
Bill Elliott's NASCAR Challenge (1991)
The Killing Cloud (1991)
Mega Lo Mania (1991)
Theme Park Mystery: Variations on a Theme (1991)
Pelit > Atari ST

Bombuzal (1988)
Xenon 2 Megablast (1989)
Interphase (1989)
Cadaver (1990)
Mega Lo Mania (1991)
Devious Designs (1991)
Aiheesta muualla

Profiili MobyGamesissä (englanniksi)
Jonas Holøs

| Jonas Holøs |
| --- | --- |

Henkilötiedot
Syntynyt: 27. elokuuta 1987 (ikä 37) Sarpsborg, Norja
Kansalaisuus:   Norja
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  92 kg
Pelaajaura
Pääsarjaura:  2004–
Aik. seurat:  Sparta Warriors (Norja) Colorado Avalanche (NHL) Lake Erie Monsters (AHL) Växjö Lakers (SHL) Lokomotiv Jaroslavl (KHL) Färjestad BK (SHL) Fribourg-Gottéron (NLA) Linköping HC (SHL) Kölner Haie (DEL)
NHL-varaus:  170. varaus, 2008 Colorado Avalanche
Jonas Holøs (s. 27. elokuuta 1987 Sarpsborg, Norja) on norjalainen uransa lopettanut jääkiekkoilija, pelipaikaltaan hän oli puolustaja.
Holøs teki toukokuun lopulla 2017 kaksivuotisen sopimuksen Fribourg-Gotteronin kanssa.
Aiheesta muualla

Jonas Holøs The Internet Hockey Databasessa (englanniksi)
Stanislav Šesták

| 0 | 1 | 2 |
| --- | --- | --- |

Henkilötiedot
Syntymäaika: 16. joulukuuta 1982 (ikä 41)
Syntymäpaikka: Prešov, Tšekkoslovakia
Pelipaikka: hyökkääjä
Pituus: 179 senttimetriä
Seura
Seura: VfL Bochum
Pelinumero: 9
Seurat
| Vuodet | Seura | O (M) |
| 2000–2002 2002–2004 2004–2007 2007– | Tatran Prešov Slovan Bratislava MŠK Žilina VfL Bochum | 42 (9) 58 (6) 99 (49) 62 (23) |
Maajoukkue
| 2004– | Slovakia | 27 (9) |
 Seurajoukkueuran tilastot kattavat vain kansalliset sarjat, päivitetty 15. lokakuuta 2009.  Maajoukkueuran tilastot päivitetty 15. lokakuuta 2009.
Stanislav Šesták (s. 16. joulukuuta 1982 Prešov, Tšekkoslovakia) on slovakialainen jalkapalloilija, pelipaikaltaan hyökkääjä. Hän pelaa Bundesliigan VfL Bochumissa ja Slovakian maajoukkueessa.
Seurajoukkueura

Šesták aloitti uransa Tatran Prešovissa kaudella 2000–2001. Sieltä hän siirtyi tammikuussa 2002 Slovan Bratislavaan ja tammikuussa 2004 edelleen MŠK Žilinaan.
Žilinassa Šestákin maalimäärät kasvoivat huomattavasti. Kaudella 2005–2006 hän teki 17 maalia ja kaudella 2006–2007 hän oli 15 maalillaan Corgoň Ligan toiseksi paras maalintekijä Žilinan voittaessa sarjan mestaruuden.
Heinäkuussa 2007 Šesták siirtyi saksalaisseura VfL Bochumiin 750 000 euron kaupassa.
Maajoukkueura

Slovakian maajoukkueessa Šesták on pelannut vuodesta 2004 lähtien. Hän oli mukana vuoden 2006 MM-kilpailuiden ja vuoden 2008 EM-kilpailuiden karsinnoissa. Jälkimmäisissä hän onnistui kahdesti maalinteossa San Marinoa vastaan.
Vuoden 2010 MM-kilpailuiden karsinnoissa Šesták oli suuremmassa roolissa. Hän oli kuudella maalillaan Slovakian paras maalintekijä, kun joukkue voitti lohkonsa ja selvitti tiensä arvokilpailuihin ensimmäistä kertaa historiassaan. Šesták teki muun muassa Puolaa vastaan loppuhetkillä kaksi maalia, jotka käänsivät ottelun Slovakian tappiosta voitoksi. Hän teki maalin myös molemmissa otteluissa rakasta vihollista Tšekkiä vastaan.
Aiheesta muualla

Stanislav Šestákin esittely VfL Bochumin sivustolla (Arkistoitu – Internet Archive) (saksaksi)
Slovakian joukkue – Jalkapallon MM-kilpailut 2010
1 Mucha |
2 Petráš |
3 Škrtel |
4 Čech |
5 Zabavník |
6 Štrba |
7 Weiss |
8 Kozák |
9 Šesták |
10 Sapara |
11 Vittek |
12 Perniš |
13 Hološko |
14 Jakubko |
15 Stoch |
16 Ďurica |
17 Hamšík |
18 Jendrišek |
19 Kucka |
20 Kopúnek |
21 Saláta |
22 Kuciak |
23 Pekarík |
Valmentaja Weiss
Slovakian joukkue – Jalkapallon EM-kilpailut 2016
1 Mucha |
2 Pekarík |
3 Škrtel |
4 Ďurica |
5 Gyömbér |
6 Greguš |
7 Weiss |
8 Duda |
9 Šesták |
10 Stoch |
11 Nemec |
12 Novota |
13 Hrošovský |
14 Škriniar |
15 Hubočan |
16 Saláta |
17 Hamšík |
18 Švento |
19 Kucka |
20 Mak |
21 Ďuriš |
22 Pečovský |
23 Kozáčik |
Valmentaja Kozák